**10.02:** *Θάνατος Αφγανού μετανάστη,*

*ασθενή του AIDS,*

*στο στρατόπεδο συγκέντρωσης της Αμυγδαλέζας,*

*λόγω καθυστέρησης μεταφοράς στο νοσοκομείο*

**11.02:** *Αυτοκτονία μετανάστη από την Υεμένη*

*στη Διεύθυνση*

*Αλλοδαπών Θεσσαλονίκης*

**13.02:** *Αυτοκτονία Πακιστανού μετανάστη*

*στο στρατόπεδο*

*συγκέντρωσης της Αμυγδαλέζας*

**aΚοινοί αγώνες\_**

**aντόπιων και μεταναστών\_**

**aενάντια στην υποτίμηση των ζωών μαςς**

Στα σύγχρονα κολαστήρια, «κέντρα κράτησης» όπως τα ονομάζουν, και κάτω από ένα σάπιο νομικό καθεστώς το οποίο διαρκώς αλλάζει, εξαθλιώνοντας όλο και περισσότερο τις ζωές των μεταναστών, άνθρωποι θα βρεθούν φυλακισμένοι, στοιβαγμένοι για άγνωστο χρονικό διάστημα, χωρίς να έχουν διαπράξει κάποιο άλλο αδίκημα έξω από αυτό της φτώχειας.

Αντιλαμβανόμαστε ότι τα πράγματα γίνονται όλο και πιο δύσκολα για τους περισσότερους από μας. Απολύσεις, φτώχεια, ανεργία, πετσοκομμένοι μισθοί, κι άλλα χαράτσια στα νοσοκομεία και στο ρεύμα και η λίστα συνεχίζεται. Ξέρουμε

επίσης ότι κάποιες φορές οι καινούριοι άνεργοι, καινούριοι φτωχοί, οι καινούριοι μετανάστες κάνουν συχνά πιο δύσκολη την ζωή σε κάποιους από αυτούς που δυσκολεύονται ήδη για να την βγάλουν.

Αυτό όμως σε καμία περίπτωση δε θα μας οδηγήσει να ρίξουμε το φταίξιμο

στους μετανάστες, όπως σπεύδουν κάποιοι, διότι οι μετανάστες δεν έχουν καμία ευθύνη για την θέση τους, του ξεριζωμένου. Έρχονται κυνηγημένοι από την πείνα και τους πολέμους, την οικολογική καταστροφή… από λόγους που βρίσκονται πίσω από τον γενικό τίτλο παγκόσμιος καπιταλιστικός τρόπος παραγωγής.

Όπως κανείς δεν πιστεύει ότι φταίει ο άνεργος που υπάρχει ανεργία, ο φτωχός που υπάρχει φτώχεια, έτσι και κανείς δεν πιστεύει ότι φταίει ο μετανάστης που υπάρχει ξεριζωμός και μετανάστευση.

Τα σύγχρονα στρατόπεδα συγκέντρωσης, με την παρουσία τους έρχονται να μας

θυμίσουν πως οι εποχές της βαρβαρότητας δεν έχουν περάσει, δεν είναι παρελθόν, αλλά αντιθέτως βρίσκονται εδώ για να σκιαγραφήσουν ένα άθλιο παρόν κι ένα χειρότερο μέλλον. Και αυτό το μέλλον σίγουρα δεν αφορά μόνο τα πρώτα θύματα που τα αφεντικά δημιούργησαν με τους πολέμους, αλλά αφορά τους πάντες, μετανάστες και ντόπιους.

Οι μετανάστες αποτελούν το προνομιακό πεδίο για τα πειράματα και την εμπέδωση της παντοδυναμίας του νεοφιλελευθερισμού. Προερχόμενοι από χώρες που έχουν λεηλατηθεί, εάν δεν ανατιναχτούν σε κάποιο ναρκοπέδιο ή δεν πνιγούν σε κάποια θάλασσα και καταφέρουν να επιβιώσουν σε αυτό το βίαιο ταξίδι, τότε θα βρεθούν στον «ευρωπαϊκό παράδεισο». Να δουλεύουν ως φτηνό εργατικό δυναμικό για μισθούς πείνας για λογαριασμό κάποιων αφεντικών, τα οποία εκμεταλλευόμενα την συνθήκη βρήκαν τρόπο να αυξήσουν τα κέρδη τους. Με φασίστες να τους επιτίθενται, με τις αστυνομικές δυνάμεις να εξασκούνται πάνω στα σώματά τους, με τα στρατόπεδα συγκέντρωσης να στοιβάζουν σαν τσουβάλια όσους από αυτούς δεν χρειάζεται η παραγωγή, χωρίς δικαιώματα και φωνή. Παράλληλα, είναι μια πολύ καλή μπίζνα για εργολάβους που θα χτίσουν τα στρατόπεδα, για εταιρείες catering, για το ίδιο το κράτος και τα εκατομμύρια που λαμβάνει ως επιδότηση καθημερινά από την ΕΕ…

Είναι αφέλεια να πιστεύει κανείς πως τα σύγχρονα στρατόπεδα συγκέντρωσης θα «λύσουν» ένα ζήτημα το οποίο έτσι και αλλιώς είναι «άλυτο» μέσα σε αυτό το σύστημα. Οι μεταναστευτικές ροές των απελπισμένων δεν θα πάψουν ποτέ να υπάρχουν όσο υπάρχουν οι αιτίες που δημιουργούν την εξαθλίωση: λεηλασία, πόλεμοι, καταστροφή για τα κέρδη των αφεντικών. Είναι ακόμα πιο αφελές για κάποιον/α να θεωρεί πως η σύγχρονη βαρβαρότητα δεν τον αγγίζει.

Η εναντίωσή μας στα σύγχρονα στρατόπεδα συγκέντρωσης και η υπεράσπιση των μεταναστών και των μεταναστριών, δεν εκπορεύονται από κάποιον γενικό και

αόριστο ανθρωπισμό που τους αντιμετωπίζει σαν κάποιους «κακόμοιρους» που τους χτύπησε η μοίρα. Η αποδοχή των στρατοπέδων συγκέντρωσης είναι για μας ένας ηθικός θάνατος.

Όποιος συμμαχεί με τα αφεντικά στην εξόντωση των μεταναστών ελπίζοντας να την γλιτώσει ο ίδιος είναι κάθαρμα.

Είναι ήδη φανερό ότι την μοίρα των μεταναστών πρέπει να μοιραστούν και ντόπιοι πλεονάζοντες νεόπτωχοι: άστεγοι, χρόνια άνεργοι, πεταμένοι από τα

νοσοκομεία, χωρίς ηλεκτρικό...

Η συμμαχία έξω από σύνορα, κράτη, θρησκεία, φύλο, σεξουαλικές επιλογές,

ενάντια στον κόσμο των αφεντικών και της υποταγής είναι η μόνη δυνατότητα, αν όχι να αλλάξουμε τον κόσμο, τουλάχιστον να παραμείνουμε άνθρωποι. Η ιστορία ξέρει να μιλάει…

**---------------------------------------------------------- Ούτε «δεξιά» ούτε «αριστερά» Στρατόπεδα συγκέντρωσης**

**ποτέ και πουθενά**

**---------------------------------------------------------**

Ανοιχτή συνέλευση αγώνα Άνω Πόλης

Anopoli.espivblogs.net